Meadow Island

Meadow Island on vuonna 2009 Vaasassa perustettu englanninkielistä vaihtoehtorockia soittava duo, jonka muodostavat Joa Korhonen ja Jenni Niemi. Korhonen tunnetaan myös Sara- ja Pedestrian’s Motor -yhtyeiden jäsenenä. Meadow Islandin esikoisalbumi Meadow Island julkaistiin elokuussa 2010. Jo sitä ennen ilmestyi single My Constant toukokuussa.

Tyyli ja taustat
Meadow Island on tyyliltään huomattavasti Saraa ja Pedestrian’s Motoria rauhallisempaa akustista musiikkia, joka on saanut vaikutteita muun muassa Kashmirilta, Midlakelta, Radioheadiltä, Tori Amosilta, Sufjan Stevensiltä, José Gonzálezilta, The Swell Seasonilta, Damien Ricelta ja Underwater Sleeping Societylta. Yhtye sai alkunsa Korhosen tavattua Niemen, joka sai Korhosesta esiin uuden musiikillisen puolen: Korhonen koki tarvetta ilmaista itseään vapaasti ilman Saran tyylin asettamia rajoja ja Niemen kaunis korkea lauluääni ja piano vastasivat tähän tarpeeseen siten, että he yhdistivät äänensä duoksi. Yhtyeen äänimaailman on kuvattu muistuttavan muun muassa Hazlewoodia & Sinatraa ja Lanegania & Campbellia.Meadow Island  Viralliset kotisivut (Story)Meadow Island  Live Nationin verkkosivuilla.

Levytyssopimus
Keväällä 2010 yhtye teki levytyssopimuksen Universal Musicin kanssa, joka oli julkaissut myös Saran kaksi viimeisintä pitkäsoittoa. Ensimmäinen single My Constant ilmestyi toukokuussa 2010 ja debyyttialbumi Meadow Island 1. syyskuuta 2010. Duon live-kokoonpanossa on mukana myös Heikki Järvi, joka soittaa keikoilla kitaraa. Meadow Island teki ensimmäisen minikiertueensa toukokuussa 2010, jolloin yhtye oli yhden keikan Mark Laneganin ja kaksi keikkaa Kashmirin lämmittelijänä Helsingin Nosturissa ja Tavastialla sekä Tampereen YO-talollaKotimainen alternative-yhtye Meadow Island huippunimen lämmittelijänä Muusikoiden.net.. Yhtye buukattiin myös Seinäjoen ProvinssirockiinProvinssirock vahvisti lisänimiä  Soundi..

Julkaisut
Albumit
 Meadow Island 2010

Singlet
 My Constant (promosingle) 2010
 And All That's Left (promosingle) 2010

Jäsenet
 Joa Korhonen (laulu, kitara, basso, rummut)
 Jenni Niemi (laulu, piano)
 Heikki Järvi (kitara/keikat)

Lähteet

Aiheesta muualla
 Yhtyeen kotisivut 

 Kaskinen Unplugged , Esiintyjät
 Meadow Island esiintyy Provinssirockissa (haastattelu), Radio Vaasa.
 Meadow Island  Univeral Musicin sivuilla.

Luokka:Suomalaiset rockyhtyeet